《送门生赴省闱》
金朝·郝天挺

青出于蓝青愈青，小年场屋便驰声。未饶徐淑早求举，却笑陆机迟得名。

嗟我再衰空眊氉，喜君初筮已峥嵘。此行占取鳌头稳，平地烟霄属后生。

作者简介：（1161—1217）金泽州陵川人，字晋卿。举进士不第。元好问从之学。天挺谓：“读书不为艺文，选官不为利养。”又勉之云：“大丈夫若不能耐饥寒，一事不可为。”生平专事教学，虽落魄困穷，终不一至豪富之门。